李流谦
别临邛知县李允成
周公山前倾盖时，再岁通家同骨肉。
紫岩楼畔又从容，四方上下如相逐。
另来每恨无见日，要见夙缘偿未足。
公来临邛弄鸣琴，一官季氏仍寮末。
移将远期为近期，天遣从公恐不速。
尺书日夜苦相换，何止已多如笋束。
淹留自春意徂冬，出门如物系两脚。
一朝决去水赴壑，梦魂先到鹤山侧。
下车一见开两眼，喜色分时破愁颊。
约我不来公即来，一日不见公不乐。
将閒文书猛拨置，唤好朋友细款曲。
疾邪愤世时抵掌，怅往悲今忽嚬蹙。
狂吞壮饮无空樽，长句短章几满轴。
尊贤下士公盛德，忘义忘年吾敢辱。
百年四海知已，为公悲歌起衰俗。
明朝翩翩随社燕，欲云暂留情最恶。
黄花满头约重来，闻说床头酒方熟。